กัญญ์ณรัณ วงศ์ขจรไกล

กัญญ์ณรัณ วงศ์ขจรไกล (เกิด 5 เมษายน พ.ศ. 2534) ชื่อเล่น ปราง เป็นนักแสดง นักร้อง นางแบบชาวไทย เคยเซ็นสัญญาเป็นนักแสดงในสังกัด บรอดคาซท์ ไทย เทเลวิชั่น ตั้งแต่ปี พ.ศ. 2553–2564 ปัจจุบันผันตัวเป็นนักแสดงอิสระ โด่งดังจากการรับบท “แม่หญิงจันทร์วาด“ ในละครพีเรียดอิงประวัติศาสตร์เรื่อง บุพเพสันนิวาส (2561)

ประวัติ 
กัญญ์ณรัณ มีชื่อเล่นว่า ปราง เกิดเมื่อวันที่ 5 เมษายน พ.ศ. 2534 เป็นลูกคนกลางในบรรดาพี่น้อง 3 คนจบการศึกษาระดับประถมศึกษาและมัธยมศึกษาจาก โรงเรียนสารสาสน์วิเทศบางบอน และระดับปริญญาตรีจาก วิทยาลัยนานาชาติ มหาวิทยาลัยมหิดล สาขาการจัดการการท่องเที่ยวและบริการ ด้วยเกียรตินิยมอันดับ 1 เกรดเฉลี่ย 3.78

เข้าสู่วงการจากการประกวด มิสทีนไทยแลนด์ 2550 โดยผ่านเข้ารอบ 15 คนสุดท้าย จากนั้นจึงได้มีผลงานชิ้นแรกในวงการคือได้ร่วมแสดงในภาพยนตร์วัยรุ่นเรื่อง อนึ่ง คิดถึงเป็นอย่างยิ่ง เมื่อปี พ.ศ. 2552 โดยรับบทเป็น แจง ต่อมาจึงได้เข้ามาเซ็นสัญญากับทาง บรอดคาซท์ ไทย เทเลวิชั่น โดยมีผลงานชิ้นแรกคือซีรีส์วัยรุ่นเรื่อง น้องใหม่ร้ายบริสุทธิ์ โดยรับบทเป็น หลิน เมื่อปี พ.ศ. 2553-2555 และมีผลงานเรื่อยมา

กระทั่งตัดสินใจไม่ต่อสัญญาและหมดสัญญากับทาง บรอดคาซท์ ไปเมื่อปี พ.ศ. 2564 โดยผลงานละครเรื่องแรกในฐานะนักแสดงอิสระคือละครเรื่อง ฟ้าเพียงดิน ของทาง ช่องวัน แสดงคู่กับ ธนภัทร กาวิละ

ชีวิตส่วนตัว 
กัญญ์ณรัณ คบหาดูใจกับ โต้ง พิทวัส พฤกษกิจ แร็ปเปอร์หนุ่มชื่อดังที่รู้จักกันในชื่อ โต้ง ทูพี แต่ได้เลิกรากันไปในปี พ.ศ. 2562 ก่อนจะกลับมาคบหาดูใจกันอีกครั้งเมื่อปี พ.ศ. 2564 กระทั่ง โต้ง พิทวัส ตัดสินใจคุกเข่าขอ กัญญ์ณรัณ แต่งงานที่ The Edge บนยอดตึก Hudson Yards กลางมหานครนิวยอร์กระหว่างที่ โต้ง เดินทางไปแสดงคอนเสิร์ตโดยมี กัญญ์ณรัณ เดินทางไปด้วยโดยมี นานา ไรบีนา และ เวย์ ไทยเทเนียม ร่วมเป็นสักขีพยาน ปัจจุบันได้เลิกรากันไปในที่สุด

ผลงาน

ซีรีส์

ภาพยนตร์

ละครโทรทัศน์

ละครโทรทัศน์ทั้งหมดออกอากาศทาง ช่อง 3

ละครโทรทัศน์ทั้งหมดแสดงในฐานะนักแสดงอิสระ

มิวสิกวิดีโอ 
 พ.ศ. 2563 ห้าม Ost.เมียอาชีพ - ว่าน วันวาน (Chandelier Music/YouTube:Ch3Thailand Music)  
 พ.ศ. 2565 แพ้เธอ Ost.ฟ้าเพียงดิน - ภูมิ แก้วฟ้าเจริญ (The One Enterprise/YouTube:one31) คู่กับ ธนภัทร กาวิละ
 พ.ศ. 2566 OABNITHI - ต่อให้เธออยู่ไกล (Moon to Mars)

เพลง 
 พ.ศ. 2566 นิทานความรัก (A tale of love)

ผลงานพิธีกร 
 ออนไลน์ 
 พ.ศ. 2563 : ไปกับแม๊ EP. 1 ทางช่อง YouTube:Ladiiprang

อ้างอิง 

บุคคลจากกรุงเทพมหานคร
บุคคลจากโรงเรียนสารสาสน์วิเทศบางบอน
บุคคลจากวิทยาลัยนานาชาติ มหาวิทยาลัยมหิดล
มิสทีนไทยแลนด์
นางงามไทย
นักแสดงหญิงชาวไทย
นักแสดงหญิงจากกรุงเทพมหานคร
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
นางแบบไทย
ยูทูบเบอร์ชาวไทย
ผู้มีชื่อเสียงทางโทรทัศน์ชาวไทย
นักแสดงหญิงชาวไทยในศตวรรษที่ 21
พุทธศาสนิกชนชาวไทย